Κοιλρευτερία η θυσανώδης

Η Κοιλρευτερία η θυσανώδης (Koelreuteria paniculata) ή Κοερλεουτέρια αναφερόμενη απλά και ως κερλετερία ή κερλεουτέρια, είναι είδος ανθοφόρου φυτού στην οικογένεια Σαπινδοειδή Sapindaceae), ιθαγενές στην Ανατολική Ασία, Κίνα και Κορέα. 

Είναι μικρό έως μεσαίου μεγέθους φυλλοβόλο δέντρο με ύψος που φθάνει έως και τα 7 μέτρα (23 πόδια), με ένα ευρύ, θολωτό στέμμα. Τα φύλλα είναι κατ’ εναλλαγή πτεροειδή, ωοειδή ή προμήκη, οδοντωτά φυλλάρια, μήκους 15-40 εκατοστών (6-16 ίντσες), σπανίως έως τα 50 εκατοστά (20 ίντσες), με 7-15 φυλλάδια μήκους 3-8 εκατοστών, με ένα βαθύ οδοντωτό περιθώριο και μικρά, κίτρινα άνθη, διατεταγμένα σε μεγάλη επάκρια φόβη· τα μεγαλύτερα φυλλάδια στο μέσον του φύλλου (midpoint) είναι μερικές φορές τα ίδια πτεροειδή, αλλά τα φύλλα δεν είναι σταθερά πλήρως πτεροειδή όπως στη συγγενική Koelreuteria bipinnata.
Τα άνθη είναι κίτρινα, με τέσσερα πέταλα,Τα πέταλα (φυτολογία), είναι τροποποιημένα φύλλα τα οποία περιβάλλουν τα αναπαραγωγικά μέρη των λουλουδιών (βλέπε σχετική φωτογραφία). που αναπτύσσονται σε μεγάλους τερματικούς θυσάνουςΜια ανθήλη ή θύσανος είναι μια πολύ-διακλαδισμένη ταξιανθία. μήκους 20-40 εκατοστών (8-16 ίντσες). Ο καρπός είναι ωοειδής, προμήκης, τρίχωρη κάψα, με μεμβρανώδη τοιχώματα (three-parted inflated bladderlike pod), μήκους 3-6 εκατοστών και πλάτους 2-4 εκατοστών, πράσινη, που όταν ωριμάζει το φθινόπωρο, γίνεται πορτοκαλί προς ροζ και που περιέχει διάφορους σκούρο καφέ προς μαύρους σπόρους, διαμέτρου 5-8 χιλιοστών.

Πρόκειται για καλλωπιστικό δέντρο, που εκτιμάται ιδιαίτερα για το ωραίο πράσινο φύλλωμά του και τα άφθονα κίτρινα άνθη του, που εμφανίζονται τον Ιούνιο-Ιούλιο, δηλαδή σε μια εποχή που τα πιο πολλά άνθη της άνοιξης έχουν παρακμάσει. Φυτεύεται στους κήπους, τα πάρκα και τις πλατείες, είτε σε συνδυασμό με άλλα καλλωπιστικά δέντρα, είτε σε αμιγείς συστάδες (δεντροστοιχίες). Στην Αθήνα, συνήθως, χρησιμοποιείται σε δεντροστοιχίες.

Ετυμολογία
Η επιστημονική ονομασία του είναι: Κοιλρεουτερία η θυσανώδης, προς τιμήν του Γερμανού βοτανολόγου Joseph G. Kolreuter. Το λατινικό επίθετο  paniculatus προέρχεται από τη λέξη panicula, που σημαίνει ταξιανθία, ανθήλη, θύσανος.
Υπάρχουν δύο ποικιλίες:
 Η Κοιλρευτερία η θυσανώδης  ποικιλία η θυσανώδης (Koelreuteria paniculata var.paniculata). Βόρεια Κίνα και  Κορέα. Φύλλα μονοπτεροειδή.
 Η Κοιλρευτερία η θυσανώδης ποικιλία η ακιδωτή (Koelreuteria paniculata var.apiculata)(Rehder & E.H.Wilson) Rehder (συνώνυμο Koelreuteria apiculata). Δυτική Κίνα (Σετσουάν), ενσωματούμενο (intergrading) με την  ποικιλία paniculata στην Κεντρική Κίνα. Φύλλα με μεγαλύτερα φυλλάδια συνήθως δις πτεροειδή (bipinnate).Πτεροειδές (ενός φύλλου πτεροειδούς), έχοντας φυλλάδια που υποδιαιρούνται περαιτέρω σε μια πτεροειδή διάταξη (βλέπε δύο σχετικές φωτογραφίες).
Καλλιέργεια
μικρογραφία|Φύλλα και άνθηση της Κοιλρευτερίας της θυσανώδης (Koelreuteria paniculata).
Καλλιεργείται ευρέως ως καλλωπιστικό δέντρο στις εύκρατες περιοχές όλου του κόσμου, λόγω της αισθητικής των λουλουδιών, των φύλλων και των λοβών των σπόρων του. Αρκετές ποικιλίες έχουν επιλεγεί για φύτευση σε κήπους, συμπεριλαμβανομένων των "Fastigiata" με ένα στενό στέμμα και "September Gold", που ανθοφορούν στα τέλη του καλοκαιριού.

Οι σπόροι όταν ψήνονται, είναι βρώσιμοι, αλλά δεν καταναλώνονται ευρέως.

Σε ορισμένες περιοχές, κυρίως των Ανατολικών Ηνωμένων Πολιτειών και συγκεκριμένα στη Φλόριντα, θεωρείται ως φυτό εισβολέας.

Πινακοθήκη

 Σημειώσεις 

 Παραπομπές 

Εξωτερικοί σύνδεσμοι (στα Αγγλικά)
 Plants for a Future: Koelreuteria paniculata 
 Koelreuteria paniculata images at bioimages.vanderbilt.edu

Δείτε επίσης
 Λαγερστροιμία η μεγαλοπρεπής (Lagerstroemia speciosa)
 Λαγερστροιμία η ινδική (Lagerstroemia indica)

Κατηγορία:Σαπινδοειδή
Κατηγορία:Φυτά εισβολείς